Det oplyser Nordjyske Medier. Besøget påfører kommunen en udgift på 384.380,82 kroner - lidt under de ialt 400.000 kroner, som Thisted Byråd - minus SF - besluttede at afsætte som en tillægsbevilling på byrådets møde. Udgiften til Kronprinsparrets besøg er dækket gennem en tillægsbevilling, fordi der ikke i kommunens budget for 2011 var taget højde for det royale besøg. De ialt 384.380 kroner, besøget har kostet kommunen, er brugt til at dække en stribe forskellige udgifter lige fra gaver, fotografering, presse, forplejning på dagen, udgifter til forberedelser forud for besøget, udsmykning på Hanstholm Havn og Store Torv i Thisted samt underholdning begge steder - og naturligvis til et festfyrværkeri.
Udgiften til den royale begivenhed i Thisted Kommune, Kronprins Frederik og Kronprinsesse Marys besøg i august er nu gjort op. Og besøget blev knap så dyrt som forventet.